Boruc a rămas prima alegere de portar și a făcut parte din lotul convocat pentru Campionatul European din 2008. El a jucat primul meci împotriva Germaniei ca titular și și-a păstrat locul în cel de-al doilea meci jucat împotriva co-gazdei Austria, care a primit un penalty în minutul 92 pe care l-a și transformat. În același meci a parat celelalte trei șuturi expediate de austrieci, scorul final fiind 1-1. El a fost poreclit „Spaceman” de către presa austriacă și germană în timpul turneului. Celebrul atacant polonez de la sfârșitul anilor '70 și '80, Zbigniew Boniek, a criticat performanțele echipei poloneze la Euro 2008, însă l-a lăudat pe Boruc, descriind-ul ca fiind de „clasă mondială”.